《合溪夜归呈诸大夫》
宋代·钱时

前日合溪能多诗，此日合溪何以为。
是中真趣渠未知，无声之诗诗更奇。
溪山渊渊鱼自跃，溪树阴阴禽自乐。
野航日暮载牛归，陇麦已秋蚕上箔。
此时觞酒溪亭空，吾与鱼鸟皆春风。
安得四海车书同，春风浩浩游其中。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。